**Navodila za izpolnjevanje Obrazca 2**

**1.1. Vrsta nesreče: POZEBA 2023**

**1.2. Datum nastanka: upoštevajo se datumi za obdobje od 3. do 7. aprila 2023**

**1.3. Občina: Mestna občina Kranj**

**1.4. Nosilec KMG-MID: ime in priimek nosilca, telefonska številka (mobitel) in elektronski naslov**

***(Z vpisom kontaktih podatkov prijavitelj dovoljuje uporabo le teh za potrebe prijave škode. Kontakte bomo uporabili zgolj v primeru nepopolnosti ali nepravilnosti v izpolnjenem obrazcu.)***

**1.5. Davčna številka nosilca KMG-MID**

**1.6. Naslov nosilca: ulica, hišna številka, poštna številka, kraj**

**1.7. KMG-MID: številka KMG-MID**

**1.8. Transakcijski račun: številka TRR**

**1.9. Prejel občinska sredstva: Ne**

**2. Ocena škode**

**A1 - Katastarska občina (samo ime npr. Kokrica).**

**A2 – Šifra k.o. (samo številka katastrske občine, npr. Kokrica ima šifra k.o. 2102)**

**A – Številka GERK-a (to NI številka parcele ampak grafična enota rabe kmetijskega zemljišča)**

**B – Vrsta kulture ali nasada: Poimenujete vrsto zelenjave ali sadnja, npr. žito, koruza, krompir, jabolka …**

**C – Šifra: šifre se nahajajo v prilogi Šifrant H - Kmetijske kulture (glej dokumenti, priloge)**

**D – Razred donosa: Se ne izpolnjuje**

**E – Zmanjšanje letnega pridelka v %: vpiše se dejanski odstotek poškodovanosti**

**F – Površina poškodovane kulture v GERK-u: obvezno površino vpisati v arih in NE v hektarjih (ha). V primeru, da ima en GERK več kultur oz. pridelkov, se vpiše isti GERK za vsako kulturo posebej in dejansko površino vpisane kulture, npr.: GERK 1234567 ima skupaj 100 ar-ov površine in na njem je posajen krompir 30 ar in koruza 70 ar, kar pomeni, da bo GERK 1234567 dvakrat vpisan ampak bo imel dve različni kulturi.**

**G – Škoda EUR: se ne izpolnjuje**

**H – Zavarovalnica št. zav. police: izpolni številko zavarovalne police tisti prijavitelj, ki ima pridelek zavarovan pri zavarovalnici, če pridelek ni zavarovan, se v to polje ne vpisuje ničesar.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Katastrska občina | Šifra  k.o. | GERK | Vrsta  kulture ali  nasada\* | Šifra\* | Razred  donosa\* | Zmanjšanje letnega pridelka v % | Površina pošk. kult. v GERK-u **(ar)** | Škoda  EUR | Zavarovalnica  Št. zav. police |
| A1 | A2 | A | B | C | D | E | F | G | H |
| Kokrica | 2102 | 1234567 | krompir pozni | 00020 | ne | 40 | 30 | ne | / |
| Kokrica | 2102 | 1234567 | koruza v zrnju | 005 | / | 45 | 70 | / | / |
| Pševo | 2130 | 100100 | traj. trav.-enokos. | 14113 | / | 50 | 115 | / | / |

3. Možnosti za kmetijsko dejavnost: se ne izpolnjuje

Prijavitelj mora obrazec **obvezno podpisati 2x** kjer piše » Oškodovanec (nosilec kmet. gospodarstva), pod datumom ocene škode ob koncu izpolnjenega obrazca in pod tekstom malo nižje.